# Lilium

| Azucenas (xénero *Lilium*) |
| --- |
|  *Lilium lankongense* |
| Clasificación científica |
|

|  |  |
| --- | --- |
| Reino: | Plantae  |
| División: | Magnoliophyta  |
| Clase: | Liliopsida  |
| Orde: | Liliales  |
| Familia: | Liliaceae  |
| Xénero: | Lilium L. 1753 |

 |
| Especies |
|
Véxase no texto |

Lilium, é un xénero de plantas comunmente coñecidas coma **azucenas**, existen unhas 110 especies no xénero, que se inclúe dentro da familia das liliáceas.

O nome común galego *azucena* adoita, porén, reservarse á especie do xénero: *Lilium candidum*, planta ornamental con bulbo, de talo alto, estreitas follas longas e flores en acio, olorosas e brancas, vermellas ou amarelas.

## Descrición

As azucenas son xeralmente herbas de talos frondosos que forman bulbos subterráneos, escamosos ou espidos, os cales utilizan para sobrevivir no inverno. Nalgunhas especies norteamericanas a base do bulbo desenvolveuse en rizomas sobre os que se atopan numerosas ceboliñas pequenas. Outras desenvolven estolóns. A maioría dos bulbos están profundamente enterrados, con todo uns cantos fórmanse preto da superficie do chan.

Moitas especies desenvolven raíces no talo, con elas, o bulbo medra de forma natural a certa profundidade e cada ano o novo talo, a medida que emerxe do chan, emite raíces adventicias por riba do bulbo. Estas son adicionais ás raíces basais.

A maioría de especies son caducas, agás unhas cantas (como *Lilium candidum*, *Lilium catesbaei*) que manteñen unha roseta de follas basais durante o período de inactividade invernal.

As grandes flores, que exhalan un forte cheiro, sobre todo á noite, teñen seis pétalos nunha variedade de cores que abarca o branco, amarelo, alaranxado, rosado e púrpura. Os motivos inclúen tacas, pinceladas e puntillas. A floración dáse no verán.

As sementes, que madurecen a finais do verán, amosan diferentes e a miúdo complexos padróns de xerminación adaptados aos climas que habitan.

Algunhas especies incluídas antes dentro deste xénero foron transferidas a outros, como *Cardiocrinum* e *Nomocharis*.

Imagxe de Lilium Amelie,Instituto de bioloxía de Daca, Bangladesh
Hai 13 tipos de cultivares: entre eles: New York e Amélie.

## Distribución e hábitat

Lilium asiático híbrido branco, mostrando flores recentemente abertas e casulos sen abrir.
Pétalo con pole
Nativo das rexións temperadas do hemisferio norte. No Vello Mundo esténdese pola maior parte de Europa desde o norte até a costa do Mediterráneo, a maior parte de Asia, Xapón, sur dos montes Nilgiri na India, e sur de Filipinas. No Novo Mundo esténdese desde o sur do Canadá e a maior parte dos Estados Unidos.

Están comunmente adaptadas a hábitats boscosos, a miúdo montañosos ou ás veces pradarías. Algunhas das especies poden sobrevivir en pantanos, lamagueiros e as epífitas atópanse no sueste asiático (como *L. arboricola*). En xeral prefiren solos moderadamente acedos e libres de cal.

## Especies

O xénero *Lilium* inclúe as especies a seguir:

*Lilium albanicum*

*Lilium amabile*

*Lilium amoenum*

*Lilium anhuiense*

*Lilium auratum*
*Lilium bakerianum*

*Lilium bolanderi*

*Lilium bosniacum*

*Lilium brevistylum*

*Lilium brownii*

*Lilium bulbiferum*
*Lilium callosum*

*Lilium canadense*
*Lilium candidum*
*Lilium carniolicum*

*Lilium catesbaei*

*Lilium cernuum*

*Lilium chalcedonicum*
*Lilium columbianum*

*Lilium concolor*

*Lilium dauricum*

*Lilium davidii*

*Lilium distichum*

*Lilium duchartrei*

*Lilium fargesii*

*Lilium floridum*

*Lilium formosanum*

*Lilium grayi*

*Lilium habaense*

*Lilium hansonii*

*Lilium heldreichii*

*Lilium henrici*

*Lilium henryi*
*Lilium huidongense*

*Lilium humboldtii*
*Lilium iridollae*

*Lilium jankae*

*Lilium jinfushanense*

*Lilium kelleyanum*

*Lilium kelloggii*

*Lilium lancifolium*
*Lilium lankongense*

*Lilium ledebourii*

*Lilium leichtlinii*

*Lilium leucanthum*

*Lilium lijiangense*

*Lilium longiflorum*
*Lilium lophophorum*

*Lilium maritimum*

*Lilium martagon*
*Lilium matangense*

*Lilium medeoloides*

*Lilium medogense*

*Lilium michauxii*

*Lilium michiganense*

*Lilium monadelphum*

*Lilium nanum*

*Lilium nepalense*

*Lilium occidentale*

*Lilium oxypetalum*

*Lilium papilliferum*

*Lilium paradoxum*

*Lilium pardalinum*
*Lilium parryi*

*Lilium parvum*

*Lilium philadelphicum*

*Lilium pinifolium*

*Lilium pomponium*

*Lilium primulinum*

*Lilium pumilum*
*Lilium pyi*

*Lilium pyrenaicum*

*Lilium pyrophilum*

*Lilium regale*
*Lilium rhodopaeum*

*Lilium rosthornii*

*Lilium rubescens*

*Lilium saccatum*

*Lilium sargentiae*

*Lilium sempervivoideum*

*Lilium sherriffiae*

*Lilium souliei*

*Lilium speciosum*
*Lilium stewartianum*

*Lilium sulphureum*

*Lilium superbum*

*Lilium taliense*

*Lilium tianschanicum*

*Lilium tsingtauense*

*Lilium wallichianum*

*Lilium wardii*

*Lilium washingtonianum*

*Lilium wenshanense*

*Lilium xanthellum*

## Sinonimia

* *Lirium* Scop., Fl. Carniol.: 239 (1760), nom. illeg.
* *Martagon* Wolf, Xene. Pl.: 84 (1776).
* *Martagon* (Rchb.) Opiz, Seznam: 63 (1852), nom. illeg.

## Notas